Mis on Eesti "Talendijahis" puudu jäänud? Ilmselt vau-efekt a`la Susan Boyle. Tahan rohkem näha sõna otseses mõttes maalt ja hobusega, kusagilt Uugametsast leitud lauljaid, balletitantsijaid jne. Kedagi, kellest ma varem kuulnud pole ja kellest esmapilgul ei usukski, et temas peitub midagi  niivõrd imelist - nagu oli näiteks briti talendijahi mobiilimüüjast ooperilaulja Paul Potts. Kedagi, kes mind jalust rabaks. Kahjuks, isegi kui neid meie "Talendijahis" on olnud, jäävad nad tsirkuse ja proffide varju, kaovad massi ära. Kuigi peaksid just esile tõusma ja särama.